хуморески за Ракия
Вълкът и заекът видяли баба Меца заспала на горската поляна. А до нея се мъдрела бутилка ракия. Дългоухият предложил:
- Хайде да излокаме заедно това шише!
Хищникът го възпрял:
- Ти - луд ли си, бе? Нали - мечката като разбере - ще ни откъсне главите?
Заекът му се присмял:
- Ти си бил голямо шубе, бе! Ако сме спокойни и хладнокръвни - нищо лошо няма да ни се случи! Когато тоя рунтав китеник попита кой е изпил ракията - ние ще се облещим, все едно - нищо не знаем!
И така, заговорниците изпили до капка спиртното питие.
На другия ден, когато двамата пак се разхождали заедно, право срещу тях се задала разярена мечката. Тя се изправила на задни лапи и изревала страховито:
- КОЙ МИ ИЗПИ РАКИЯТА?!
Вълкът се облещил срещу нея като невменяем! А заекът му казал снизходително:
- Ей, Вълчо, айде стига си се блещил такъв, бе! Що не си признаеш?